CELEX: 32020R2145
Language: sl
Date: 2020-09-01 00:00:00
Title: Delegirana uredba Komisije (EU) 2020/2145 z dne 1. septembra 2020 o spremembi Delegirane uredbe (EU) št. 876/2013 o dopolnitvi Uredbe (EU) št. 648/2012 Evropskega parlamenta in Sveta v zvezi s spremembami sestave, delovanja in upravljanja kolegijev za centralne nasprotne stranke (Besedilo velja za EGP)

18.12.2020   
               
               
                  SL
               
               
                  Uradni list Evropske unije
               
               
                  L 428/1
               
            
         DELEGIRANA UREDBA KOMISIJE (EU) 2020/2145
         z dne 1. septembra 2020
         o spremembi Delegirane uredbe (EU) št. 876/2013 o dopolnitvi Uredbe (EU) št. 648/2012 Evropskega parlamenta in Sveta v zvezi s spremembami sestave, delovanja in upravljanja kolegijev za centralne nasprotne stranke
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) ter zlasti člena 18(6) Uredbe,
         ob upoštevanju naslednjega:
         
                     (1)
                  
                  
                     Uredba (EU) št. 648/2012 je bila spremenjena z Uredbo (EU) 2019/2099 Evropskega parlamenta in Sveta (2), med drugim v zvezi s postopki za izdajo dovoljenja CNS in organi, vključenimi v izdajo dovoljenja, ter zahtevami za priznanje CNS iz tretjih držav. Te spremembe vključujejo spremembe sestave, delovanja in upravljanja kolegijev za CNS. Te spremembe bi bilo treba upoštevati v Delegirani uredbi Komisije (EU) št. 876/2013 (3).
                  
               
                     (2)
                  
                  
                     V skladu s točkama (ca) in (i) člena 18(2) Uredbe (EU) št. 648/2012 mora pristojni organ CNS predložiti celovito in podrobno pisno obrazložitev, če ne soglaša z zahtevo pristojnega organa ali centralne banke izdajateljice za udeležbo v kolegiju. Zaradi učinkovitosti in pravne varnosti je pomembno, da se ta obrazložitev zagotovi v razumnem roku.
                  
               
                     (3)
                  
                  
                     V skladu s členom 19(3) Uredbe (EU) št. 648/2012 ima Evropska centralna banka (v nadaljnjem besedilu: ECB) dva glasova, kadar je članica kolegija za CNS, in sicer v okviru svojih nalog v zvezi z bonitetnim nadzorom kreditnih institucij v enotnem mehanizmu nadzora ter v vlogi centralne banke, ki izdaja eno najpomembnejših valut Unije za finančne instrumente, pri katerih se opravlja kliring. Da bi se upoštevala ustrezna zastopanost ECB, bi bilo treba določiti, da bi morala imeti ECB v takih primerih dva udeleženca z glasovalno pravico.
                  
               
                     (4)
                  
                  
                     Zagotoviti je treba učinkovit pretok dokumentacije med člani kolegija in jim dati dovolj časa, da se pripravijo na sestanke kolegija. Pristojni organ za CNS bi moral zato dovolj zgodaj posredovati dnevni red seje kolegija in vse informacije, ki so pomembne za pripravo na to sejo.
                  
               
                     (5)
                  
                  
                     Da bi zagotovili ustrezno delovanje kolegijev in zagotovili redne seje kolegija, bi bilo treba sejo kolegija za CNS organizirati vsaj enkrat na leto. Člani kolegija lahko tudi zahtevajo, da se skliče seja kolegija za CNS, če menijo, da je to potrebno.
                  
               
                     (6)
                  
                  
                     Seje kolegija morda ne bodo vedno mogoče v živo. Kolegij za CNS bi zato moral imeti možnost glasovanja po pisnem postopku, kadar pristojni organ CNS meni, da je to ustrezno, ali na zahtevo člana kolegija.
                  
               
                     (7)
                  
                  
                     Člen 18(1) Uredbe (EU) št. 648/2012, kakor je bila spremenjena z Uredbo (EU) 2019/2099, nalaga nove odgovornosti kolegijem za CNS, vključno z dogovori o zunanjem izvajanju. Pristojni organ CNS bi moral zato članom kolegija zagotoviti informacije o vseh spremembah dogovorov CNS o zunanjem izvajanju za pomembnejše dejavnosti, povezane z upravljanjem tveganja.
                  
               
                     (8)
                  
                  
                     Da bi lahko kolegij izpolnjeval svoje dolžnosti, bi moral pristojni organ CNS članom kolegija zagotoviti informacije o spremembah zahtev glede sodelovanja CNS, modelov klirinškega članstva, modelov ločevanja računov, postopkov upravljanja neplačil CNS ter ureditev plačil in poravnave CNS, ter poročila o testiranju postopkov v primeru neplačil CNS, ki se izvaja v skladu s členom 49(2) Uredbe (EU) št. 648/2012.
                  
               
                     (9)
                  
                  
                     Da bi zaščitili zaupne informacije in zagotovili, da se člani kolegija obveščajo na enakopravni podlagi, bi bilo treba zaupne informacije izmenjevati z varnimi sredstvi.
                  
               
                     (10)
                  
                  
                     Da se članom kolegija zagotovi dovolj časa, da se pripravijo na sestanek kolegija CNS in da se jim omogoči, da izpostavijo kakršne koli pomembne točke ali pomisleke v zvezi s pregledom ali oceno pristojnega organa iz člena 21 Uredbe (EU) št. 648/2012, bi bilo treba informacije iz odstavka 4 navedenega člena članom kolegija predložiti dovolj zgodaj, da lahko te informacije pregledajo in o njih razpravljajo vnaprej.
                  
               
                     (11)
                  
                  
                     Delegirano uredbo (EU) št. 876/2013 bi bilo zato treba ustrezno spremeniti.
                  
               
                     (12)
                  
                  
                     Ta uredba temelji na osnutku regulativnih tehničnih standardov, ki ga je Evropski organ za vrednostne papirje in trge po posvetovanju z Evropskim sistemom centralnih bank predložil Komisiji.
                  
               
                     (13)
                  
                  
                     Spremembe so omejene in zadevajo le pristojne organe ter udeležencem na trgu ne nalagajo nobenih dodatnih zahtev. Poleg tega je pomembno, da se lahko kolegiji za CNS čim prej prilagodijo novim zahtevam iz Uredbe (EU) 2019/2099. Zaradi omejenega obsega in učinka sprememb ter nujnosti začetka njihove uporabe je Evropski organ za vrednostne papirje in trge menil, da bi bilo zelo nesorazmerno izvesti odprta javna posvetovanja o osnutku regulativnih tehničnih standardov, na katerem temelji ta uredba, in analizirati morebitne s tem povezane stroške in koristi. Vendar je Evropski organ za vrednostne papirje in trge je zaprosil za mnenje interesno skupino za vrednostne papirje in trge, ustanovljeno v skladu s členom 37 Uredbe (EU) št. 1095/2010 Evropskega parlamenta in Sveta (4).
                  
               SPREJELA NASLEDNJO UREDBO:
         
            Člen 1
            Spremembe Delegirane uredbe (EU) št. 876/2013
            Delegirana uredba (EU) št. 876/2013 se spremeni:
            
                        (1)
                     
                     
                        v členu 2 se vstavi naslednji odstavek 4a:
                        
                           „4a.   Pristojni organi iz točke (ca) člena 18(2) Uredbe (EU) št. 648/2012 in centralne banke izdajateljice iz točke (i) člena 18(2) navedene uredbe, ki želijo sodelovati v kolegiju, pristojnemu organu CNS predložijo obrazloženo zahtevo. Pristojni organ CNS v 20 koledarskih dneh po prejemu zahteve pristojnemu organu oziroma centralni banki, ki je predložila zahtevo, posreduje izvod pisnega sporazuma v pregled in odobritev ali pisno obrazloži, zakaj je bila zahteva zavrnjena.“;
                        
                     
                  
                        (2)
                     
                     
                        v členu 3 se odstavek 4 nadomesti z naslednjim:
                        
                           „4.   Kadar ima organ pravico do sodelovanja v kolegiju na podlagi več kot ene točke izmed točk od (c) do (i) člena 18(2) Uredbe (EU) št. 648/2012, lahko imenuje dodatne udeležence, ki pa nimajo glasovalnih pravic.“;
                        
                     
                  
                        (3)
                     
                     
                        v členu 3 se doda naslednji odstavek 6:
                        
                           „6.   Z odstopanjem od odstavkov 4 in 5 lahko ECB imenuje dva udeleženca z glasovalnimi pravicami, če je članica kolegija v skladu s točkama (c) in (h) člena 18(2) Uredbe (EU) št. 648/2012.“;
                        
                     
                  
                        (4)
                     
                     
                        v členu 4(4) se dodajo naslednji pododstavki:
                        „Za namene točke (b) pristojni organ CNS razdeli osnutek dnevnega reda za vsako sejo kolegija, razen tistih, ki se skličejo v izrednih razmerah, dovolj zgodaj pred sejo, da lahko člani kolegija prispevajo k določitvi dnevnega reda, zlasti z dodajanjem točk na dnevni red.
                        Pristojni organ CNS dokonča dnevni red in ga razdeli članom kolegija dovolj zgodaj pred sejo kolegija. Pristojni organ CNS in drugi člani kolegija vse informacije, ki jih je treba obravnavati na seji kolegija, razdelijo dovolj zgodaj pred sejo.
                        Pristojni organ CNS za namene točke (c) zapisnike sej razdeli članom kolegija po sejah takoj, ko je to izvedljivo, in jim da na voljo dovolj časa za predložitev pripomb.“;
                     
                  
                        (5)
                     
                     
                        v členu 4(5) se doda naslednji pododstavek:
                        „Člani kolegija lahko zahtevajo, da pristojni organ CNS organizira sejo kolegija. Pristojni organ CNS ustrezno obrazloži zavrnitev take zahteve.“;
                     
                  
                        (6)
                     
                     
                        v členu 4 se doda naslednji odstavek 8:
                        
                           „8.   Kolegij lahko glasuje po pisnem postopku na predlog pristojnega organa CNS ali na zahtevo člana kolegija.“;
                        
                     
                  
                        (7)
                     
                     
                        člen 5(2) se spremeni:
                        
                                    (a)
                                 
                                 
                                    uvodni stavek se nadomesti z naslednjim:
                                    „Pristojni organ CNS članom kolegija predloži vsaj naslednje informacije:“;
                                 
                              
                                    (b)
                                 
                                 
                                    dodajo se naslednje točke:
                                    
                                                „(r)
                                             
                                             
                                                spremembe dogovorov CNS o zunanjem izvajanju za pomembnejše dejavnosti, povezane z upravljanjem tveganja;
                                             
                                          
                                                (s)
                                             
                                             
                                                spremembe zahtev glede sodelovanja, modelov klirinškega članstva in modelov ločevanja računov CNS;
                                             
                                          
                                                (t)
                                             
                                             
                                                spremembe postopkov v primeru neplačil CNS in poročil o testiranju postopkov v primeru neplačil CNS, ki jih izvaja CNS v skladu s členom 49(2) Uredbe (EU) št. 648/2012;
                                             
                                          
                                                (u)
                                             
                                             
                                                spremembe ureditev plačil in poravnave CNS.“;
                                             
                                          
                              
                  
                        (8)
                     
                     
                        v členu 5 se doda naslednji odstavek 6:
                        
                           „6.   Člani kolegija si izmenjujejo zaupne informacije z varnimi komunikacijskimi sredstvi in na enakopravni podlagi.“;
                        
                     
                  
                        (9)
                     
                     
                        vstavi se naslednji člen 5a:
                        
                           „Člen 5a
                           
                           Prispevki kolegija glede pregleda in ocene
                           
                              1.   Informacije iz člena 21(4) Uredbe (EU) št. 648/2012 se članom kolegija predložijo pravočasno, da jih lahko pregledajo in o njih razpravljajo pred naslednjo sejo kolegija.
                           
                           
                              2.   Člani kolegija lahko izpostavijo pomembne točke ali pomisleke v zvezi s pregledom ali oceno pristojnega organa CNS iz člena 21 Uredbe (EU) št. 648/2012. Pristojni organ CNS v največji možni meri upošteva take točke ali pomisleke in člana kolegija, ki jih je izpostavil, obvesti o tem, kako so se upoštevali.“
                           
                        
                     
                  
         
            Člen 2
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. septembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 201, 27.7.2012, str. 1.
         
            (2)  Uredba (EU) 2019/2099 Evropskega parlamenta in Sveta z dne 23. oktobra 2019 o spremembi Uredbe (EU) št. 648/2012 v zvezi s postopki in organi, ki sodelujejo pri izdaji dovoljenja CNS, in zahtevami za priznanje CNS iz tretjih držav (UL L 322, 12.12.2019, str. 1).
         
            (3)  Delegirana uredba Komisije (EU) št. 876/2013 z dne 28. maja 2013 o dopolnitvi Uredbe (EU) št. 648/2012 Evropskega parlamenta in Sveta v zvezi z regulativnimi tehničnimi standardi o kolegijih za centralne nasprotne stranke (UL L 244, 13.9.2013, str. 19).
         
            (4)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).